kardosdrur/scandi-wiki huggingface dataset:
Dansk kolonisering af Amerika

Den danske kolonisering af Amerika omfatter de kolonier, som Kongeriget Danmark etablerede i Amerika. Danmark havde kolonier fra 1700-tallet frem til 1900-talletog store dele af dette omfattede koloniserier i Nordamerika

Opdagelsesrejsende og bosættere fra Danmark-Norge lagde beslag på Dansk Vestindien (nuværende Amerikanske Jomfruøer), som Danmark senare solgte til USA. I starten af 1721, grundlagde man også kolonier i Grønland, som nu er en selvstyrende del af Kongeriget Danmark.
 
Danmark-Norge grundlagde en koloni på Sankt Thomas 1671, Sankt Jan år 1718, og købte Sankt Croix fra Frankrig i 1733. I 1700-tallet var Jomfruøerne i det Caribiske Hav delt i to territorier, et tilhørende Britiske Imperium og det andet danske (Danske besiddelser). De danske øer blev administreret af Vestindisk-guineisk Kompagni indtil 1755 da den danske konge opkøbte dem.

Se også 
 Danmarks historie
 Virgin Islands National Park
 Grønlands historie
 Dansk Indien
 Racine (Wisconsin)
 Solvang (Californien)

 
Koloniseringen af Amerika
Kolonihistorie
The Forme of Cury

The Forme of Cury (En metode til at lave mad,  er afledt af det middelfranske ord cuire, der betyder "at lave made") er en omfattende samling af middelalderlige opskrifter fra England, der stammer fra 1300-tallet. Den var oprindeligt skrevet på middelengelsk på en skriftrulle, og dens forfattere bliver lsitet som "chefkokken hos Richard 2.". Den er en af de ældste kogebøger fra England, og det er den første, som nævner olivenolie, græskar og krydderier som muskatnød og nellike.

Se også 
 Apicius – en samling romerske madopskrifter
 Le Viandier - fransk kogebog fra middelalderen
 Libellus De Arte Coquinaria - en middelalderlig kogebog med opskrifter fra Nordeuropa
 Utilis Coquinario – en anden middelengelsk kogebog

Referencer 

Litteratur fra England
Litteratur fra middelalderen
Kogebøger
Hard to Handle

Hard to Handle er det andet soloalbum i eget navn af den danske sanger og musiker Henning Stærk, der blev udgivet i 1991 på Genlyd. Albummet indbragte Stærk en platinplade.

Spor

Medvirkende 
 Henning Stærk – vokal, mundharpe, percussion, akustisk guitar, elektrisk guitar, kor

Shaky Ground
 Jan Mols – elektrisk guitar, akustisk bas, kor
 Erik Jepsen – elektrisk, akustisk og slide guitar, dobro, hi-string guitar, pedal steel guitar, 6-strenget bas, kor
 Carsten Egholm – bas, 6-strenget bas
 Erik Lodberg – trommer 
The Jordanaires
 Neal Matthews – kor (spor 1–3, 6, 8, 10, 11)
 Gordon Stoker – kor (spor 1–3, 6, 8, 10, 11)
 Louis Nunley – kor (spor 1–3, 6, 8, 10, 11)
 Duane West – kor (spor 1–3, 6, 8, 10, 11)
Øvrige musikere
 Niels Mathiasen – saxofonsolo (spor 1) 
 Johannes Stærk – mandolin (spor 3, 12), akustisk guitar (spor 6)
 Søs Fenger – kor (spor 3, 5, 9), vokal (spor 12)  
 Tamra Rosanes – kor (spor 3, 5, 9), vokal (spor 12)
 Niels Ole Thorning – klaver (spor 4)
 Kai Stensgaard – vibrafon (spor 6, 12)
 Niklas Medin – klaver (spor 9)
Produktion
 Jens G. Nielsen – producer  
 Kim Hyttel – producer
 James Loveless – vokalproducer
 Jesper Bay – assisterende producer 
 Palle Torp – assisterende producer 
 Henning Stærk – produktionssupervisor
 Johannes Stærk – lydtekniker
 Tom Rønlov Andersen – lydtekniker
 Tom Jeppesen – lydtekniker
 Poul Stenstrup – lydtekniker
 Peter Brander – lydtekniker
 Mike McCarthy – lydtekniker
 Trine Penlau – cover
 Leif Schiller – coverfoto
 Jane Smidt – coverfoto

Referencer

Eksterne henvisninger 
 Henning Stærk - Hard to Handle på henningstaerk.dk

Album fra 1991
Album fra Danmark
Bath bymur

Bath bymur (også omtalt som borough walls) var en række mure, der blev bygget omkring Bath i England. De blev oprindeligt opført af romerne under Romersk Britannien, og de blev senere restaureret af angelsakserne og herefter udbygget og forstærket i højmiddelalderen. Murene omkransede hele byen, og beskyttede den historiske del af den moderne by, som dækker omkring 9,3 hektar, inklusive de romerske bade i Bath og Bath Abbey.

Størstedelen af muren er dog forsvundet, men dens forløb kan stadig følges via vejnettet. Nord- og sydporten blev revet ned allerede i 1755, og vestporten blev fjernet i 1760'erne. Østporten samt mindre sektioner af muren er dog fortsat bevaret .

Se også 
 Bymure i England og Wales

Referencer 

Litteratur
 Creighton, Oliver Hamilton and Robert Higham. (2005) Medieval Town Walls: an Archaeology and Social History of Urban Defence. Stroud, UK: Tempus. .
 

Bygninger, konstruktioner og anlæg i England
Bymure i Storbritannien
Somerset
Himmelbjergruten

[
{
  "type": "ExternalData",
  "service": "geoline",
  "ids": "Q82488736",
  "properties": {
    "title": "Himmelbergruten",
    "stroke": "#08476d",
    "stroke-width": 3
  }
}
]

Himmelbjergruten er en ca. 44 km lang vandrerute, som strækker sig gennem det midtjyske søhøjland fra Ry nord om Himmelbjergsøerne til Silkeborg, hvor ruten forsætter tilbage østpå syd om søerne til Himmelbjerget (eller omvendt).

Ruten er markeret med røde pile og prikker på pæle. Pælenes farve viser, om du befinder dig på statslige (røde), kommunale (sorte) eller private arealer (brune). På de private arealer må man kun færdes på veje og stier og kun fra kl. 6.00 til solnedgang. På de offentlige arealer må man som udgangspunkt færdes døgnet rundt - også uden for veje eller stier.

Himmelbjergruten har på flere stræk sammenfald med vandreruten Aarhus-Silkeborg. Undervejs er der desuden mulighed for at kombinere med kortere, lokale ruter, der er markeret med gule pile og prikker. Vil man afkorte ruten, er der i sommerhalvåret mulighed for at sejle med en soldreven færge, Danmarks første, mellem Skyttehusets Camping og Ålekroen ved Svejbæk omtrent midt på strækningen. Solfærgen Søhøjlandet har kun plads til otte personer ad gangen, men skal til gengæld kun tilbagelægge en distance på mindre end 70 meter over Gudenåen.

Der er togforbindelse fra Aarhus til Silkeborg og Ry, som derfor er oplagte udgangspunkter. Der er busforbindelse fra Himmelbjerget til Ry (Flexbus). Alternativt kan man følge vandreruten Aarhus-Silkeborg det sidste stykke fra Himmelbjerget til Ry (ca. 6 km). Sidst, men ikke mindst, sejler der i sommerhalvåret rutebåde mellem Silkeborg og Ry, der blandt andet lægger til for foden af Himmelbjerget.

Himmelbjergruten er blevet til takket være et samarbejde mellem Silkeborg Kommune, Skanderborg Kommune, VisitSkanderborg, VisitSilkeborg, Danmarks Naturfredningsforening, Banedanmark og Naturstyrelsen Søhøjlandet samt en række lokale aktører. Udover etableringen af nye stiforbindelser og opgraderingen af den eksisterende færgeforbindelse ved Svejbæk til en soldreven færgerute, er der blandt andet også opført informationstavler, en ny bro, et fugletårn, sheltere og andre faciliteter.

Galleri

Referencer

Eksterne henvisninger 
 Folder om ruten 
 Kort over ruten på Waymarked Trails

Vandreruter i Danmark
Stier i Danmark
Silkeborg Kommunes geografi
Skanderborg Kommunes geografi
The Actor (Michael Learns to Rock-sang)

"The Actor" er en sang af det danske softrockband Michael Learns to Rock. Sangen blev udgivet som single fra deres selvbetitlede debutalbum Michael Learns to Rock, der udkom 1991. Det er en af gruppens største hits, og bandet har spillet sangen regelmæssigt på deres turnéer i Asien.

Trackliste 
MLTR - Greatest Hits

Modtagelse 
"The Actor" fik succes på flere europæiske hitlister. Den toppede som nummer 1 på den norske VG-lista, og den nåede ind i top 10 på Sverigetopplistan, hvor den toppede som nummer 7. Sangen kom også ind i Top 40 på Swiss Music Charts, hvor den toppede som nummer 32.

Hitlister

Referencer 

Michael Learns to Rock
Singler fra 1991
Sportspaladset (Rostov ved Don)

Sportspaladset (Rostov ved Don) er en indendørs multiarena i Rostov ved Don, Rusland, med plads til 4.000 tilskuere til håndboldkampe. Arenaen er hjemmebane for topholdet Rostov-Don. Udover kan hallen huse ishockey, koncerter og andre begivenheder.

Referencer

Eksterne henvisninger 

Etableret i 1967
Idrætsanlæg i Rusland
Multiarenaer
Rostov ved Don
Alexandre Cavalcanti

Alexandre Oliveira Cavalcanti (født den 27. december 1996 i Almada, Portugal) er en portugisisk håndboldspiller, som spiller i HBC Nantes og på Portugals herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Portugal
Rui Silva (håndboldspiller)

Rui Silva (født den 28. april 1993 i Guimarães, Portugal) er en portugisisk håndboldspiller, som spiller i FC Porto og på Portugals herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Portugal
Olympiske håndboldspillere fra Portugal
Håndboldspillere ved sommer-OL 2020
Deltagere for Portugal ved sommer-OL 2020
John Strandrud

John Strandrud (født 23. oktober 1901, død 18. januar 1982 på Snarøya) var en norsk pilot og luftfartspionér.

I 1932 fløj Strandrud et brugt Junkers F13-fly i Narvik og i Finnmark for selskabet Nord-Norges Aero A/S stiftet af flypioneren Gidsken Jakobsen.

Strandrud var en af piloterne som etablerede Widerøes flyveselskap i 1934 sammen med grundlæggeren, Viggo Widerøe, hans bror, Arild,  Helge Skappel, Halvor Bjørnebye og Leiv Brun. Han var pilot i Widerøe til 1937. Han blev da beskæftiget i Det Norske Luftfartsselskap (DNL) som andenpilot på Junkers Ju 52 1. juni 1937, men allerede 1. august blev han kaptajn. Han fløj også natpostruden til Göteborg og København. Under anden verdenskrig kom han i 1941, efter en rejse som varede over 3 måneder, til Toronto, hvor han var var instruktør i Little Norway i kort tid. Han blev så sendt til RAF-basen RAF Leuchars i Skotland og tilknyttet Stockholmsruten, fra årsskiftet 1943/44 som chefpilot. Han blev i 1944 tildelt Order of the British Empire for sin indsats på Stockholmsruten.

Strandrud blev igen beskæftiget i DNL da det begyndte med flyvninger efter krigen. Han fløj Short Sandringham i den flyvende hurtigrute mellem Fornebu og Tromsø. Han var kaptajn ved Bukken Bruse-ulykken hvor flyet Bukken Bruse forulykkede på ruten under landing i dårligt vejr i Hommelvik ved Trondheim i 1948 med 19 omkomne til følge.

Senere blev Strandrud luftfartsinspektør i SAS. Som luftfartinspektør havde han blandt andet ansvar for indenrigstrafikken i Norge.

John Strandrud blev i 1963 tildelt Kongens fortjenstmedalje i guld for sin indsats for flyvning i Norge. John Strandruds vei i Fornebu i Bærum kommune vest for Oslo centrum blev i 2008 opkaldt efter John Strandrud.

Referencer 

Piloter fra Norge
Adelaide International 2021

Adelaide International 2021 var en tennisturnering, der bliver spillet udendørs på hardcourt af typen GreenSet i Memorial Drive Tennis Centre i Adelaide, Australien i perioden 22. - 27. februar 2021. Det var den anden udgave af Adelaide International, og turneringen var en del af WTA Tour 2021 i kategorien WTA 500.

Singletitlen blev vundet af Iga Świątek, som i finalen besejrede Belinda Bencic med 6-2, 6-2, og dermed sikrede sig titlen uden at tabe et eneste sæt i løbet af turneringen. Det var hende andet titel på WTA-niveau i karrieren, efter at hun året forinden havde vundet French Open som sin første titel. Den forsvarende mester, Ashleigh Barty, tabte i anden runde til Danielle Collins.

Doubletitlen gik til Alexa Guarachi og Desirae Krawczyk, der vandt 6-7(4), 6-4, [10-3] i finalen over Hayley Carter og Luisa Stefani. Guarachi vandt sin tredje doubletitel på WTA Tour, og alle tre titler var blevet vundet med Krawczyk som makker. Amerikaneren sikrede sig sin femte WTA-titel i double, eftersom hun ud over titlerne med Guarachi inden da også havde vundet to turneringer sammen med Giuliana Olmos.

Turneringen skulle oprindeligt have været afviklet i perioden 10. - 16. januar 2021 som optakt til Australian Open 2021, som dog blev flyttet på grund af COVID-19-pandemien, og dermed kom Adelaide International til at ligge i den periode, hvor de tilrejsende spillere til Australian Open skulle afvikle deres indrejsekarantæne. Derfor blev turneringen flyttet til afvikling i ugen efter Australian Open 2021.

Præmier 

Den samlede præmiesum for turneringen androg $ 535.530. Præmiesummen var fordelt som følger:

Damesingle

Hovedturnering 

I hovedturneringen deltog 28 spillere, der var fordelt på:
 18 spillere, der havde kvalificeret sig i kraft af deres placering på WTA's verdensrangliste pr.  20 (seks uger før turneringens start).
 4 spillere, der havde modtaget et wildcard (markeret med WC).
 6 spillere, der havde kvalificeret sig til hovedturneringen fra kvalifikationsturneringen (markeret med Q).
 2 spillere, der var gået videre fra kvalifikationen som lucky losere (markeret med LL).

Resultater

Kvalifikation 

Kvalifikationen havde deltagelse af 24 spillere, der spillede om de sidste seks ledige pladser i hovedturneringen. Fire af de 24 spillere deltog på grundlag af et wildcard.

Kvalifikanter 

Følgende spillere kvalificerede sig til hovedturneringen:

Lucky losere 

Følgende spillere gik videre til hovedturneringen som lucky losere:

Resultater

Damedouble 

Turneringen havde deltagelse af 16 par, der alle havde kvalificeret sig i kraft af deres placering på WTA's verdensrangliste.

Resultater

Eksterne henvisninger 
 Adelaide International 
 WTA - Adelaide 2021 - Draws

Noter 

2021
WTA Tour 2021
Russo

Russo kan henvise flere personer:
 Clemente Russo, en italiensk amatørbokser
 Rene Russo, en amerikansk skuespiller
 Richard Russo, en amerikansk lærer og forfatter af romaner, noveller og skuespil
 Vince Russo, en amerikansk forfatter
Tranderup Kirke (Ærø)

Tranderup Kirke, Tranderup Sogn, Ærø, er en romansk kirke fra omkring 1100. Den har indbyggede gotiske hvælv. Det nuværende ny-klassicistiske tårn er opført i 1832. Tidligere har kirken haft tårn og spir i lighed med Bregninge Kirke og Rise Kirke.

Kirkens inventar 
Den store Jomfru Maria figur med Jesus-barnet er fra omkring 1300, er i nutiden placeret i døråbning til den oprindelige kvindeindgang mod nord.

Den trefløjede altertavle er fra omkring 1510. Det midterste skab viser en figurrig Golgatascene med den korsfæstede Jesus, der med tre nagler er fæstnet til et latinsk kors. Røverne har armene bundet til et T-kors dannet af afkvistede træstammer. Den ”gode” røver synes dog kun at have venstre arm bundet, til gengæld kan han støtte højre fod på en grenkløft. Begge har hovedet vendt skråt opad. Nederste niveau viser korsbæringen. hvor Jesus bærer sit T-formede kors gennem Jerusalems byport, Simon fra Kyrene tvinges voldsomt af to vagter til at bære med; to vagter går foran, den ene trækker Kristus i håret. Scenen overværes af Maria, der en sunket sammen og støttes af Johannes. I fløjene ses de 12 apostle. Altertavlen er sandsynligvis udført af Claus Berg.

Det store kalkmaleri over korbuen er fra 1518. I begge sider af korvæggen er fundet nicher, som formentlig har rummet helgenaltre.

Af kirkens to gamle kirkeklokke bruges den store fra i 1566 også i nutiden. Den lille nye klokke blev indviet i 2011. Orgelet fra 1850 med fire stemmer, er fra orgelbygger Peder Mortensen (1806-1887), Gudme.

Eksterne henvisninger 

 www.danske-kirker.dk 
 Kalkmalerier fra Tranderup Kirke

Kirker i Ærø Kommune
Kirker i Fyens Stift
Ærø
Kirker i Svendborg Amt
Belli

Belli kan henvise til

 Belli, et efternavn
 Michel Belli, en dansk sanger
 Peter Belli, en dansk sanger og skuespiller
 Wladimir Belli, en italiensk cykelrytter

 Belli (af latin, ‘Bellum’ (krig)), anvendt i bl.a. Casus belli (krigens årsag)
 Belli (folkeslag), en keltisk præ-romersk folkeslag, der levede i området omkring den nuværende spanske provins Zaragoza
Ashleigh Cummings

Ashleigh Cummings (født 11. november 1992) er en australsk skuespiller. Hun blev kendt for sin rolle som Robyn Mathers i I morgen da krigen brød ud fra 2010. For sin rolle i filmen blev hun af det australske filminstitut nomineret til 'Best Young Actor'. Cummings er også kendt for rollen som Dorothy Williams i tv-serien Mord med Miss Fisher.

Eksterne henvisninger 
 

Skuespillere fra Australien
Alnwick bymur

Alnwick bymur er en bymur fra 1400-tallet, der blev opført omkring købstaden Alnwick i Northumberland, England. I dag er størstedelen af muren væk, men to byporte er bevaret.

Historie 
Alnwick bymur blev opført i 1400-tallet efter en periode med megen ustabilitet i grænseområdet, som ligger tæt ved Skotland. Hele området havde været plaget af plyndringer, og det havde skadet købstadens økonomi. I 1434 gav Henrik 6. tilladelse til at byen kunne opkræve told på særlige varer, som blev bragt ind i byen, og disse penge blev brugt på at opføre beskyttende mure med fire porten i sten, over en periode på omkring 50 år. Den lokale Percy-familie kontrollerede Alnwick Castle, der ligger ved siden af byen, og byporten Bondgate Tower blev udsmykket med deres hjelmfigur, som er en løve. Dette var usædvanligt, da byporte fra denne periode normalt omtaler borgerlige personer frem for adelige.

I dag er størstedelen af muren blev fjernet i forbindelse med forskellige byggerier. To af byens porte er dog bevaret; Bondgate Tower mod øst, der stammer fra 1400-tallet og Pottergate med vest, der stammer fra 1700-tallet. Begge er scheduled monument og listed building af første grad.

Se også 
 Bymure i England og Wales

Referencer 

Litteratur
Creighton, Oliver Hamilton and Robert Higham. (2005) Medieval Town Walls: an Archaeology and Social History of Urban Defence. Stroud, UK: Tempus. .
Pettifer, Adrian. (2002) English Castles: a Guide by Counties. Woodbridge, UK: Boydell Press. .

Bygninger, konstruktioner og anlæg i England
Bymure i Storbritannien
Alnwick
Bodil Jerslev Lund

Bodil Vibeke Jerslev Lund (født 30. april 1919 i Fjerritslev, død 21. december 2005) var en dansk kemiker. Hun var professor i organisk kemi ved Danmarks Farmaceutiske Højskole 1958-1989. Hun var Danmarks 2. kvindelige professor, og den første kvindelige naturvidenskabelige professor, og blandt de første kvindelige medlemmer af Det Kongelige Videnskabernes Selskab

Biografi 

Bodil Jerslev var datter af apoteker Aage Holger Christian Jens Johan Jerslev (1884-1943) og farmakologen Ella Friis-Sørensen (1892-1958). Hun tog matematisk-naturvidenskabelig studentereksamen fra Aalborg katedralskole i 1936 og blev samme år lærling på hendes faders apotek. Tre år senere tog hun farmaceutisk medhjælper eksamen og 1941 tog hun kandidateksamen i farmaci. Efter et halvt års ansættelse ved Rigshospitalets apotek blev hun ansat som assistent på laboratoriet for organisk kemi ved Danmarks Farmaceutiske Højskole (DFH). Hun studerede røntgenkrystallografi ved Landbohøjskolen i 1945 og ved Uppsala universitet 1946-1947 under Gunnar Hägg. Hun blev tilldelt stipendier i 1948, hvilket gjorde det muligt for hende at studere videre i faget ved Oxfords universitet, Princeton University og Auburn University. I Oxford fik hun kontakt med den senere nobelpristager Dorothy Hodgkin, som kom til at få stor betydning for hendes fremtidige virke som forsker.

Jerslev blev doktor i kemi 1958 fra Københavns Universitet med afhandlingen Studier over oximernes struktur, som baserede sig på syv tidligere afhandlinger. Hun blev samme år udset til professor i organisk kemi ved DFH og afløste Hans Baggesgaard Rasmussen. Hun blev dermed DHF's første kvindelige professor i kemi. Hun arbejdede også som konsulent for Civilforsvarsstyrelsen (1960-1966) og som leder af det danske civilforsvars analytisk-kemiske laboratorium (1966-1971), hvor hun var med til at udvikle folkegasmasken.

Bodil Jerslev havde flere ledelsesposter. Hun var formand for Kemisk Forening (1963-1965), Vandkvalitetsinstituttet (1975-1981), medlem af Akademiet for de Tekniske Videnskaber fra 1965 og medlem af Videnskabernes Selskab fra 1971. Fra 1981 var hun medlem af det svenske Kungliga Vetenskapsakademien.

Priser 
 Tagea Brandts rejselegat for kvinder (1965)
 Danmarks farmaceutiske selskabs guldmedalje (1982)

Bibliografi 
 Lærebog i organisk kemi for farmaceutiske studerende (1955) – medforfatter
 Introduktion til studiet af organisk kemi (1963)
 Organisk kemi (1965)

Se også 
 Margrete Bose
 Agnete Munch-Petersen
 Nielsine Nielsen
 Thyra Eibe

Referencer 
Noter

Litteratur
 Svend Cedergreen Bech (red.) (1979-1984). Dansk Biografisk Leksikon. Köpenhamn: Gyldendal.
 Jytte Larsen (red.) (2001). Dansk Kvindebiografisk Leksikon. Köpenhamn: Rosinante. 

Alumni fra Københavns Universitet
Professorer fra Københavns Universitet
Kemikere fra Danmark
Farmaceuter fra Danmark
Danskere i 1900-tallet
Personer fra Fjerritslev
Studenter fra Aalborg Katedralskole
Hannah Nydahl

Hannah Nydahl (født 17. april 1947 København - død 1. april 2007 stds) var en dansk buddhist, lamini-lærer i tibetansk karma yugu-buddhisme, tibetansk tolk og Ole Nydahls hustru, med hvem hun grundlagde hundredvis af buddhistiske centre verden over. Hun talte blandt andet flydende tibetansk, som hun lærte på Københavns Universitet for at kunne kommunikere i Nepal, da de tibetanske lamaer ikke kunne engelsk. Hun oversatte buddhistiske tekster, bøger og artikler, samt tolkede for lamaerne samt organiserede lamaernes rejser, konferencer og møder verden over. Hun var anerkendt verden over for at bringe den tibetanske buddhisme til den vestlige kultur. 

Hannah fandt buddhismen på bryllupsrejsen sammen med Ole til Nepal i 1968-69. De to lærte hinanden at kende siden barndommen, da Hannah var 5 og Ole 10 år gamle.

Tidligt i år 2007 fik Hannah uforventet konstateret lungekræft. Sygdommen var så fremskreden, at Hannah døde blot 3 måneder efter, den 1 april i København, midt under en meditation, omgivet af Ole og sine andre kære.

FNs Frihedspris 

I juni 2015 blev FNs Frihedspris givet til Ole og posthumt til den afdøde Hannah for deres fælles arbejde for frihed og fred. Dette var anerkendelse af, at parret udover den fredelige buddisme også formidlede tibetansk religion og kultur til resten af verdenen på trods af den kinesiske besættelse af landet.

Kildehenvisninger 

Buddhister fra Danmark
Weekday

Weekday er en svensk butikskæde, ejet af selskabet Fabric Scandinavien. Siden 2008 har dette selskab været en del af H&M-koncernen. Weekday driver butikker i 14 lande, herunder Danmark. Weekday sælger blandt andet tøj fra sit eget mærke Cheap Monday.

Butikker 
Herunder er en oversigt over butikker pr. 2020:

Kilder

Eksterne henvisninger 

 Weekdays websted
Beklædningsvirksomheder fra Sverige
Auburn University

Auburn University er et offentligt amerikansk universitet i Auburn, Alabama. Med over 30.000 studerende og 1.260 akademiske medarbejdere er det Alabamas næststørste universitet efter University of Alabama i Tuscaloosa.

Auburn University blev grundlagt 1. februar 1856 som East Alabama Male College, en privat skole for mænd som var tilknyttet til metodistkirken. I 1872 med hjemmel i Morrill Act blev det statens første land-grant university og ændrede navn til Agricultural and Mechanical College of Alabama. Fra 1892 blev også kvinder optaget, og det blev Alabamas første højere skole for begge køn. I 1899 blev navnet ændret til Alabama Polytechnic Institute og igen i 1960 til Auburn University.

Referencer 

Universiteter i Alabama
Etableret i 1856
Fabric Scandinavien

Fabric Scandinavien AB er et svensk modevirksomhed, der driver butikskæderne Weekday og Monki. Siden 2008 har Fabric Scandinavien været en del af H&M-koncernen. Gennem datterselskabet Weekday Brands designer, producerer og sælger Fabric Scandinavien modetøj til unge. Det største af deres egne tøjmærker er Cheap Monday, der primært omfatter bukser.

Se også 

 H&M
 Weekday (butikskæde)
 Monki (butikskæde)

Kilder 

Beklædningsvirksomheder fra Sverige
Cheap Monday

Cheap Monday var et svensk tøjmærke, ejet af H&M gennem selskabet Fabric Scandinavien. Tøjmærket blev skabt af Lars Karlsson, Örjan Andersson og Adam Friberg. Salget begyndte den 10. marts 2004, i begyndelsen kun i butikskæden Weekday, men senere blev tøjmærket også tilgængeligt hos butikker over hele Europa og i USA. Bukserne er kendt for at være virkelig stramtsiddende og er blevet forbundet med alternative musikgenre, som f.eks. indie og emocore. Senere anvendte H&M mærket på alt fra sko til trøjer.

I 2018 meddelte H&M, at mærket bliver nedlagt.

Eksterne henvisninger 

 Cheap Monday

Tøjmærker